ผมจะปวดเมื่อยขาข้างซ้ายข้างเดียวเฉพาะตอนนอนเวลากลางคืนครับ ต้องคอยบีบ คอยนวด ถึงจะบรรเทาลงครับ สักพักก็มาอีกนอนไม่ได้เลยครับมีเเค่อาการปวดเมื่อยอย่างเดียวครับ เป็นมาสองอาทิตย์ครับ ช่วงนี้ผมไม่ได้ทำงานเลย นอนอย่างเดียวครับ เเต่กลางคืนนอนไม่ได้เลยครับ เวลานอนเเล้วขยับขาขึ้นสุดลงสุดจะกึบเเก๊บด้วยครับ
สวัสดีคะ อาการปวดกล้ามเนื้อ ปวดเมื่อย เป็นแค่ข้างเดียว และเป็นเฉพาะเวลากลางคืน อาจจะต้องคิดถึงเรื่องของกล้ามเนื้อที่เป็นตะคริว หรือ กล้ามเนื้อมีการหดตัวอย่างรวมเร็วค่ะสาเหตุที่พบได้คือ เรื่องของอากาศที่เย็นเกินไป กล้ามเนื้อพยายามจะบีบตัวเพื่อจะเพิ่มอุณหภูมิให้ร่างกายค่ะ ถ้ามีการบีบตัวมากเกินไปก็อาจจะมีเรื่องของตะคริวได้ค่ะปัญหาเรื่องของเกลือแร่ที่ผิดปกติของร่างกาย เช่น แคลเซียม ทำให้มีเรื่องของการหดตัวของกล้ามเนื้อมากกว่าปรกติค่ะ ซึ่งจะต้องไปตรวจรักษาเพิ่มเติมเพื่อหาสาเหตุค่ะอีกภาวะหนึ่งคือ ภาวะที่กล้ามเนื้อมีเรื่องของการสั่นมากเกินไปอาจจะเกิดจากการได้รับบางชนิด ซึ่งอาจจะทำให้มีเรื่องของการอักเสบของกล้ามเนื้อได้ค่ะ แต่ปัญหาของยาควรจะเป็นทั้งสองข้างค่ะ และอาจจะมีเรื่องของปัสสาวะที่มีสีผิดปรกติไปด้วยค่ะ อย่างไรก็ตามต้องหาสาเหตุให้ได้ก่อนค่ะช่วงนี้อาจจะต้องพยายามใช้ผ้าห่มห่มขาก่อนค่ะ และที่สำคัญต้องไปหาสาเหตุของเกลือแร่ หรือ ความผิดปรกติของการสั่นหรือการทำงานที่ผิดปรกติของกล้ามเนื้อค่ะ และต้องหาว่ามีสาเหตุของยาร่วมด้วยหรือไม่ค่ะ